APROBACIÓN DEFINITIVA DA MODIFICACIÓN DA ORDENANZA DAS INSTALACIÓNS DEPORTIVAS
ADMINISTRACIÓN LOCAL — Municipal — Grove, O (Ordenanzas e Regulamentos, 13/06/2018)

O Pleno municipal en data 26 de marzo de 2018 aprobou inicialmente a MODIFICACIÓN DA ORDENANZA REGULADORA DA TAXA POLA UTILIZACIÓN E APROVEITAMENTO ESPECIAL DAS INSTALACIÓNS DEPORTIVAS MUNICIPAIS. Durante o prazo de exposición pública non se formularon alegacións, polo que resultou definitivamente aprobada e publícase o seu texto íntegro no Boletín Oficial da Provincia para que entre en vigor. Edítase para xeral coñecemento e faise constar que contra o acordo e a ordenanza aprobada se pode interpor un recurso contencioso-administrativo perante o Tribunal Superior de Xustiza de Galicia no prazo de dous meses, que comezarán a contar desde a data desta publicación. En uso das facultades atribuídas polo artigo 133.2 da Constitución e polo artigo 106 da Lei 7/1.985, de 2 de abril, reguladora das bases de Réxime Local, e de conformidade co disposto nos artigos 15 e 20.3 do RDLeg 2/2004, de 5 de marzo polo que se aproba o texto refundido da Lei reguladora das Facendas Locais, establécese a Taxa pola utilización e aproveitamento especial das instalacións deportivas municipais, que se rexerá pola presente Ordenanza Fiscal. Constitúe o feito impoñible desta taxa a utilización privativa das instalacións deportivas municipais seguintes: a) Ximnasios. b) Pavillóns deportivos. c) Campos de fútbol. d) Pistas de pádel. d) Calquera outra que no futuro se poida incorporar por desexo da Corporación. A obrigación de contribuír nacerá pola utilización privativa de calquera das instalacións do artigo anterior, fora esta autorizada polo Concello mediante solicitude do interesado ou realizada de feito sen mediar solicitude ou autorización previa. Serán suxeitos pasivos, en calidade de contribuíntes: a) As persoas naturais ou xurídicas que soliciten a utilización das instalacións, a colocación de publicidade, ou doutros elementos que constitúan o feito impoñible, ou aquelas que sen mediar solicitude previa utilizaran as instalacións no seu beneficio pola vía de feito. b) As entidades, organismos, asociacións, federacións, clubs, etc., no nome de cales se solicitase ante o Ilmo. Concello do Grove a autorización para a utilización das instalacións, ou doutros elementos que constitúan o feito impoñible, ou aquelas que sen mediar solicitude previa utilizaran as instalacións no seu beneficio pola vía de feito. Serán responsables solidarios das obrigas tributarias dos suxeitos pasivos, as persoas físicas e xurídicas ás que se refiren os art.38.1 e 39 da Lei 58/2003 de 17 de decembro, Xeral Tributaria. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o art.40 desta mesma Lei 58/2003. A presenta Taxa liquida rase os suxeitos pasivos de acordo coas seguintes tarifas: Non estarán suxeitas a esta taxa: a) A utilización das instalacións que correspondan a competicións organizadas pola iniciativa do Ilmo. Concello do Grove ou patrocinadas por él. b) A utilización das instalacións polos centros de ensino público que carezan de instalacións deportivas suficientes e soliciten as instalacións deportivas municipais. c) A utilización das instalacións polos clubs do concello do Grove que cumpran todas as seguintes condicións: a) A taxa liquidarase e pagarase no momento da solicitude da utilización privativa. No caso de denegarse, procederase a súa devolución. b) O Ilmo. Concello do Grove, para aquelas utilizacións que impliquen risco de danos ou deterioro anormal das instalacións, poderá esixir un depósito previo para responder, se é o caso, das indemnizacións por danos que se poidan producir nos terreos de xogo ou en calquera outro servizo complementario. Este depósito poderá ser constituído mediante ingreso en conta bancaria, aval bancario ou póliza de seguros. Será devolto de oficio pola tesourería municipal previo informe do responsable das instalacións, que non se causou dano ou que este foi reparado. a) As instancias nas que se farán constar os días e as horas en que se desexe efectuar a utilización e demais circunstancias que se desexen expoñer presentaranse no Rexistro Xeral do Concello xunto co xustificante de aboamento da taxa correspondente. b) Corresponderalle ao concelleiro informar sobre a procedencia da concesión da licenza solicitada e resolver. a) O aboamento da taxa correspondente pola utilización dunha IDM farase nas entidades bancarias, caixeiros automáticos ou a través da banca electrónica (pasarela de pagos). b) No caso de saber por anticipado a necesidade de uso dunha IDM para un acto extraordinario, deberase comunicar coa maior anticipación posible, a fin de favorecerse dunha posible exención das taxas. No resto dos casos, coma o desenvolvemento deportivo ordinario, chega con avisar na mesma semana. c) A anulación por parte do Concello do espectáculo só dará dereito á devolución das taxas cando sexa o propio Concello o responsable da non celebración, o solicitante non terá dereito a reclamar danos e perdas sempre e cando a cancelación do permiso se comunique con 48 horas de antelación.1.- No non previsto especificamente nesta Ordenanza, rexerán as disposicións previstas na lexislación tributaria aplicable.2.- A modificación da presente Ordenanza Fiscal entrará en vigor o mesmo día da súa publicación íntegra no Boletín Oficial da Provincia, permanecendo en vigor mentres non se acorde á súa modificación ou derrogación expresa. O Grove, 5 de xuño de 2018 O alcalde José A. Cacabelos Rico